किशोरीहरुमा किन लगानी बढाउने भन्ने धेरै तर्कहरु छन् । जस्तै लाखौं किशोरीहरु अझै पनि समान शिक्षा, स्वास्थ्य उपचार, उचित अवसरको गहिरो विभेद, बहिष्करण र उनीहरुका अधिकार दाबी गर्नबाट बञ्चित हुनुका साथै उनीहरुले आफूमा भएको संभावनाहरुलाई प्रष्फुटन गर्न समेत पाइरहेका छैनन् । उनीहरु चाडै नै विद्यालय छाड्न बाध्य पारिएका छन् । लैंगिक हिंसाको जोखिम सहन बाध्य पारिएका छन् । यसका साथै उनीहरु शारीरिक र मानसिक रुपले परिपक्क नहुँदै बाल विवाह, किशोरावस्थामै गर्भवती हुन अनि बाबुनानीका आमा बन्नु परिरहेको छ ।
